Mitu oma last suutis see esimene Matsov ka kooliteele saata. Vanaisa Johani surma järel avanes võimalus hoopis Peterburi kolida, kus olid palju paremad teenimisvõimalused. Seal lõpetas minu isa Voldemar Inglise Kolledzhi ja temast sai eluaegne raamatupidaja, mis tollal oli tasuv ja auväärne amet. Peterburis kohtas ta ka minu tulevast ema, kaunist ja huvitava välimusega noort naist. Nad abiellusid ja siis, 27. aprillil 1917 sündisin mina.